MTC บวก 6% รับกำไรไตรมาส 1 นิวไฮ! โบรกฯวางเป้า 58 บ. มองผลงานปี 63-64 โตต่อ
MTC บวก 6% รับกำไรไตรมาส 1 นิวไฮ! โบรกฯวางเป้า 58 บ. มองผลงานปี 63-64 โตต่อ ล่าสุดอยู่ที่ 47.75 บาท บวก 2.75 บาท หรือ 6.11% มูลค่าซื้อขาย 418.43 ล้านบาท
MTC บวก 6% รับกำไรไตรมาส 1 นิวไฮ! โบรกฯวางเป้า 58 บ. มองผลงานปี 63-64 โตต่อ ล่าสุดอยู่ที่ 47.75 บาท บวก 2.75 บาท หรือ 6.11% มูลค่าซื้อขาย 418.43 ล้านบาท
11 พ.ค. 2563

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 11.38 น. อยู่ที่ 47.75 บาท บวก 2.75 บาท หรือ 6.11% สูงสุดที่ 48 บาท ต่ำสุดที่ 45.50 บาท ด้วยมูลค่าซื้อขาย 418.43 ล้านบาท

โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ซื้อ” MTC ราคาเป้าหมาย 58 บาท/หุ้น คาดการณ์ว่ากำไรสุทธิปี 2563 และ 2563 จะเติบโตได้ต่อเนื่อง 18% และ 20% ตามลำดับ
ทั้งนี้กำไรสุทธิ ไตรมาส 1/63 เท่ากับ 1.24 พันล้านบาท (เพิ่มขึ้น 23% เมื่อเทียบจากปีก่อน และเพิ่มขึ้น 9% เมื่อเทียบจากไตรมาสก่อน) เป็นสถิติสูงสุดใหม่ โดยการเติบโตมาจากการขยายสาขา ส่วนการตั้งสำรองฯน้อยลง เพราะมีการกลับรายการ Expected Credit Loss หลังใช้ TFRS9 ด้านสินเชื่อเติบโต 23.9% เมื่อเทียบจากปีก่อน และเติบโต 4.0% เมื่อเทียบจากไตรมาสก่อน เป็น 62.7 พันล้านบาทในสิ้นมี.ค.63
โดย NPL ratio เพิ่มเป็น 1.18% ในสิ้น ไตรมาส 1/63 จาก 1.03% ในสิ้นปี 62 เนื่องจากมีการจัดชั้นสินทรัพย์ใหม่ตามเกณฑ์ TFRS9 และผลกระทบจากโควิด-19 แต่ในไตรมาส 1/63 ตั้งสำรองฯต่ำ (41bps) เทียบกับปกติที่บริษัทให้ Guidance คือ 80-100bps ส่งผลให้ Coverage ratio สิ้น ไตรมาส 1/63 ลดลงเป็น 201% จาก 276% ในสิ้นปี 62 แต่ก็ยังอยู่ในระดับสูงมาก แนวโน้ม NPL ไตรมาส 2/63 คาดว่าจะเพิ่มขึ้นต่อ แต่คาดว่าจะอยู่ในระดับที่บริหารจัดการได้
ส่วนการตั้งสำรองฯในไตรมาส 2/63 ขึ้นกับจำนวนลูกค้าที่เข้าร่วมโครงการตามมาตรการผ่อนคลายของธปท. ซึ่งหากเข้าร่วมโครงการจำนวนมาก ก็อาจจะตั้งสำรองฯต่ำกว่าระดับปกติที่ 80-100bps ได้